Diari Oficial de la Generalitat Valenciana


Sumari del DOGV 7429, del 23-12-2014 (2014/11526)

Notificació de la sentència dictada en el procediment de divorci contenciós número 1233/2012.
---------------------------------------------------------------------------------------------

### Dades del document

Número de DOGV
:   7429

Data del DOGV
:   23-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11826


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment de divorci contenciós número 1233/2012. [2014/11671]  
Actuacions de divorci contenciós número 1233/12-B  
Demandant: Munir Kashif.  
Procurador: Julio Costa Andreu.  
Demandada: Carolina Nogueira da Silva Cardoso.  
  
Tomás Mora Zaragoza, secretari del Jutjat de Primera Instància número 1 de Benidorm, que en les actuacions de referència, a instàncies del procurador Julio Costa Andreu, en nom i representació de Munir Kashif, contra Carolina Nogueira da Silva Cardoso, ha sigut dictada la sentència l'encapçalament i part dispositiva de la qual és, literalment, com seguix:  
  
«Sentència número 52/2013  
Benidorm, 4 de març de 2013  
  
Vistos per José Francisco Bernal Alcover, magistrat jutge titular del Jutjat de Primera Instància número 2 dels de Benidorm i partit, en funcions de substitució natural o ordinària del magistrat jutge titular del Jutjat de Primera Instància número 1 dels de Benidorm, les presents actuacions de divorci contenciós número 1233/2012, seguides a instàncies de Munir Kashif, representat pel procurador dels tribunals Julio Costa Andreu i assistit per la lletrada Silvia Zuriaga Martín, contra Carolina Nogueira da Silva Cardoso, en situació processal de rebel·lia. El ministeri fiscal no ha sigut part ja que no hi ha menors comuns del matrimoni, nasciturus, ni incapacitats.  
  
Dispositiva  
Que estime la demanda de divorci formulada per Munir Kashif, representat pel procurador dels tribunals Julio Costa Andreu, contra Carolina Nogueira da Silva Cardoso, i per tant:  
1r Declare dissolt per divorci el matrimoni format per Munir Kashif i Carolina Nogueira da Silva Cardoso, celebrat el dia 7 d'agost de 2007 a Vila Nova de Gaia (Lisboa, Portugal), amb tots els efectes legals inherents a eixa declaració.  
2n Ordene que s'adopten, com a mesures definitives que han de regir el divorci dels litigants, les següents:  
A) Guarda i custòdia del fill/s menor/s comú/uns del matrimoni:  
Atés que no hi ha fills menors del matrimoni, nasciturus, ni incapacitats, no és procedent fer cap pronunciament respecte d'això.  
B) Règim de visites, comunicació i estada dels fills menors comuns del matrimoni, amb el progenitor no custodi.  
Atés que no hi ha fills menors del matrimoni, nasciturus, ni incapacitats, no és procedent fer cap pronunciament respecte d'això.  
C) Atribució de l'ús i gaudi de la vivenda i parament de casa familiar.  
Com que no existix en l'actualitat vivenda ni parament de casa familiar, no és procedent fer cap pronunciament respecte d'això.  
D) Contribució a les càrregues del matrimoni i aliments, bases d'actualització i garanties, si és el cas.  
Com que no hi ha càrregues del matrimoni, no és procedent fer cap pronunciament respecte d'això.  
E) Pensió compensatòria.  
No es fixa cap pensió compensatòria, per a cap dels cònjuges.  
  
3r Decrete, una vegada siga ferma esta resolució, la dissolució del règim econòmic matrimonial.  
4t I tot això sense fer expressa condemna a cap de les parts, quant al pagament de les costes processals produïdes en este procediment.  
  
Comuniqueu d'ofici esta resolució al registre civil corresponent a través de les autoritats diplomàtiques i/o consulars que procedisquen, per a la seua anotació al marge de la inscripció del matrimoni format per Munir Kashif i Carolina Nogueira da Silva Cardoso, celebrat el dia 7 d'agost de 2007 a Vila Nova de Gaia (Lisboa, Portugal); sense perjuí que, a petició de part, es comunique també a qualsevol altre registre públic als efectes que en cada cas procedisquen.  
Notifiqueu esta resolució a les parts, i feu-los saber que no és ferma i que en contra es pot interposar recurs d'apel·lació, davant d'este jutjat, en el termini de 20 dies comptats des de l'endemà a la seua notificació, exposant les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, per al seu posterior coneixement per la Audiència Provincial d'Alacant.  
  
Així, per esta la meua sentència, jutjant definitivament, que pronuncie, mane i firme.  
Publicació. Llegida i publicada ha sigut l'anterior sentència pel magistrat jutge que la subscriu, mentres celebrava audiència pública, en el mateix dia de la seua data. En done fe.»  
I perquè servisca de notificació a la demandada rebel, Carolina Nogueira da Silva Cardoso, expedisc el present edicte.  
  
Benidorm, 4 de març de 2013.- El secretari judicial: Tomás Mora Zaragoza.